考草木花叶之功用,不同者甚多,或升或降,各有取义,亦其享赋使然,不容混合。且茎则质重,花则质轻,亦物理自然之性,况旋复花之尤为轻而上扬者乎。乃今人恒用其花,而并不用茎叶,竟以重坠之功,责之轻扬之质,恐亦非古人辨别物性之真旨也,且其花专主温散,疏泄之力亦猛,宜于寒饮,而不宜于热痰,石顽已谓阴虚劳嗽,风热燥咳,误用之,嗽必愈甚,是亦以其轻扬,升泄太过,正与降气之理相反。惟其轻灵之性,流动不滞,自能流通气化而宣窒塞,固非专以升散见长。若但以逐水导湿力治,似不如兼用其茎叶较为近理,《别录》称其根专主风湿,其意可晓然也。9.《本经》:主结气,胁下满,惊悸。